**ZAPISNIK S NASTAVNIČKOG VIJEĆA ODRŽANOG 19.kolovoza 2020.**

Dnevni red:

1. Zaduženja nastavnika u šk. godini 2020/2021.
2. Popravni ispiti
3. Ispiti državne mature – jesenski rok
4. Predstojeće obveze
5. Razno

Ad 1) Ravnateljica je izvijestila Nastavničko vijeće da su se od posljednjeg Nastavničkog vijeća dogodile neke kadrovske promjene, a navijestila je da će ih od 1.rujna biti još. Neke promjene su vezane uz zamjene za rodiljne dopuste, neke za promjene razredništva.

Utvrđeni su novi voditelji Stručnih vijeća, Upisno povjerenstvo, Povjerenstvo za kvalitetu, Predstavnici Crvenog križa, Povjerenstvo za preventivne programe, Školsko izborno povjerenstvo, zapisničari ispitnih odbora, inventurne komisije.

Ad 2) Raspored popravnih ispita na jesenskom roku objavljen je na mrežnim stranicama Škole.

Ad 3) Na jesenski rok Državne mature prijavilo se 39 učenika. Iz engleskog jezika, hrvatskog j., matematike, njemački j. i politike i gospodarstva.

Upute za provedbu jesenskog roka DM iste su kao i u ljetnom roku, a vezane su uz preporučene epidemiološke mjere izazvane virusom COVID-19.

Ad 4) Do 1. rujna stari voditelji SV dužni su predati godišnje izvješće o radu, a novi voditelji SV trebaju sazvati i održati Stručna vijeća na kojima će se usuglasiti elementi i kriteriji vrednovanja za svaki predmet.

Upisi u 2.,3. i 4 razrede bit će održani na datum objavljen na mrežnim stranicama Škole.

Ad 5) Nastavničko vijeće donijelo je prijedlog da se u 1.polugodištu šk.god. 2020/21. ne planira nikakva izvanučionička nastava.

Škola će poslati zahtjev Osnivaču (KZŽ) za skraćivanjem trajanja nastavnog sata za 5 minuta. To je jedna od preporuka Nacionalnog stožera vezana uz epidemiološke mjere izazvane virusom COVID-19. Naime, Škola radi u dvije smjene i potrebno je dodatno vrijeme da se dezinficira cijeli prostor i da ne dolazi do susreta učenika dviju smjena.

U jesenskom roku ostalo je nekoliko slobodnih mjesta; zanimanje konobar(2), kuhar (6) i prodavač (5).

Zapisničarka: S. Meglić